Съвместна декларация на Европейския парламент, Съвета на Европейския съюз и Европейската комисия

Законодателни приоритети на ЕС за 2022 година

(2021/C 514 I/01)

През последните две години Съюзът ни е изправен пред мащабните последици от пандемията от COVID-19, които се съпровождат от все по-очевидните катастрофални последици от изменението на климата и от преломни световни събития. Ние показахме, че действайки заедно, бързо и решително, можем да преодолеем тези повратни предизвикателства.

Предвижда се, че с помощта на дългосрочния бюджет на ЕС за периода 2021—2027 г., на Next Generation EU и на неговия основен елемент Механизма за възстановяване и устойчивост икономиката на Европа ще се възстанови по-бързо, отколкото се очакваше първоначално. Тези исторически инструменти ни дават уникален шанс да излезем по-силни от кризата, причинена от пандемията, да направим нашите икономики и общества по-справедливи, по-екологосъобразни и по-цифровизирани и да създадем възможности и работни места за една Европа, в която нашите граждани искат да живеят.

Тази стратегическа визия за един по-устойчив Съюз с подновена динамика, залегнала в първите по рода им съвместни заключения на нашите три институции относно целите и приоритетите на политиката за периода 2020—2024 г. (1), ще продължи да насочва нашите действия. Подобряването на устойчивостта на ЕС, включително в областта на здравеопазването и киберсигурността, ще бъде от ключово значение, за да стане тази трансформация осезаема реалност. За да отстояваме по-добре нейните интереси и ценности и да спомогнем за оформянето на новата глобална среда, ще трябва да укрепим капацитета на Европа за самостоятелни действия и глобалното ѝ влияние. В името на бъдещето на Европа трябва да защитаваме и отстояваме нашите основни ценности и принципите на правовата държава в нашия Съюз и в неговите държави членки.

Трансформацията на нашия континент може да се осъществи само със съгласието на нашите граждани. Чрез Конференцията за бъдещето на Европа осигурихме възможности техните гласове да бъдат чути. Поддържаме ангажимента си да предприемем последващи действия по резултатите от Конференцията.

С наближаването на средата на институционалния цикъл постигането на резултати и изпълнението ще бъдат все повече в центъра на вниманието. Това ще спомогне, в крайна сметка, визията ни за Европа да се преобразува в ползи за ежедневието на гражданите. Тази съвместна декларация за 2022 г., основаваща се на ангажиментите и постиженията ни от 2021 г., е свидетелство за общата ни решимост да постигнем целите на политиката и приоритетите от съвместните заключения.

С настоящата съвместна декларация на преден план поставяме основните законодателни предложения (2), на които трите институции ще посветят всички свои усилия, за да осигурят постигането на възможно най-голям напредък до края на 2022 г. Тук става дума както за инициативите, които вече се разглеждат от съзаконодателите, така и за тези, които Европейската комисия ще представи до есента на 2022 г.

Трите институции се споразумяват най-висок приоритет през 2022 г. да получат следните ключови цели на политиката:

Освен това припомняме своя ангажимент:

Трите институции се ангажират да работят по тези общи приоритети за 2022 г., като се ръководят от принципите на взаимно доверие, уважение и дух на сътрудничество. Ще осигурим също така и правилното изпълнение и прилагане на действащото законодателство.

Ще работим решително за постигането на по-екологосъобразна, по-справедлива, по-силна, по-цифровизирана и по-устойчива Европа за нашите граждани: Съюз, който не пренебрегва никого и който с увереност отстоява своите основни ценности — както в чужбина, така и у дома.

Ние, в качеството си на председатели на Европейския парламент, на Съвета и на Европейската комисия, ще наблюдаваме отблизо своевременното и ефективно изпълнение на настоящата съвместна декларация.

Съставено в Брюксел на шестнадесети декември две хиляди двадесет и първа година.

Hecho en Bruselas, el dieciseis de diciembre de dos mil veintiuno.

V Bruselu dne šestnáctého prosince dva tisíce dvacet jedna.

Udfærdiget i Bruxelles den sekstende december to tusind og enogtyve.

Geschehen zu Brüssel am sechzehnten Dezember zweitausendeinundzwanzig.

Kahe tuhande kahekümne esimese aasta detsembrikuu kuueteistkümnendal päeval Brüsselis.

Έγινε στις Βρυξέλλες, στις δέκα έξι Δεκεμβρίου δύο χιλιάδες είκοσι ένα.

Done at Brussels on the sixteenth day of December in the year two thousand and twenty one.

Fait à Bruxelles, le seize décembre deux mille vingt et un.

Arna dhéanamh sa Bhruiséil, an séú lá déag de mhí na Nollag sa bhliain dhá mhíle fiche agus a haon.

Sastavljeno u Bruxellesu šesnaestog prosinca godine dvije tisuće dvadeset prve.

Fatto a Bruxelles, addì sedici dicembre duemilaventuno.

Briselē, divi tūkstoši divdesmit pirmā gada sešpadsmitajā decembrī.

Priimta du tūkstančiai dvidešimt pirmų metų gruodžio šešioliktą dieną Briuselyje.

Kelt Brüsszelben, a kétezer-huszonegyedik év december havának tzenhatodik napján.

Magħmul fi Brussell, fis-sittax-il jum ta’ Diċembru fis-sena elfejn u wieħed u għoxrin.

Gedaan te Brussel, zestien december tweeduizend eenentwintig.

Sporządzono w Brukseli dnia szesnastego grudnia roku dwa tysiące dwudziestego pierwszego.

Feito em Bruxelas, em dezasseis de dezembro de dois mil e vinte e um.

Întocmit la Bruxelles la șaisprezece decembrie două mii douăzeci și unu.

V Bruseli šestnásteho decembra dvetisícdvadsaťjeden.

V Bruslju, šestnajstega decembra dva tisoč enaindvajset.

Tehty Brysselissä kuudentenatoista päivänä joulukuuta vuonna kaksituhattakaksikymmentäyksi.

Som skedde i Bryssel den sextonde december år tjugohundratjugoett.